En mann ved navn Ove (film)

En mann ved navn Ove er en svensk spillefilm regissert av Hannes Holm, basert på Fredrik Backmans roman med samme navn fra 2012.

Filmen ble nominert til seks priser ved Guldbagge i 2016, herunder i kategorien for beste film. Den ble også nominert til to Oscar-priser for beste fremmedspråklige film og beste sminke og hår. Under  i Berlin i 2017, ble Gaute Storaas tildelt  i klassen Best Orchestral Score for musikken til filmen.

 Handlingsreferat 
Den 60 år gamle enkemannen Ove Lindahl bor i et rekkehus. Han var tidligere formann i det lokale grendelaget, men ble erstattet av Rune, som var hans ungdomsvenn. Rune er nå lam etter å ha fått hjerneslag, og blir tatt hånd om av sin kone, Anita. Ove er deprimert fordi hans egen kone, læreren Sonja, døde av kreft et halvt år tidligere. Etter å ha jobbet i samme firma i 43 år, blir Ove presset til å gå av med pensjon. Hans forsøk på å begå selvmord blir gjentatte ganger avbrutt av den iranske immigranten Parvaneh, hennes svenske ektemann Patrick og deres to barn, som har flyttet inn i huset på den andre siden av gaten.

Under et nytt selvmordsforsøk gjenopplever Ove en episode fra barndommen. Moren hans døde da han var barn, og deretter var det bare Ove og faren. Oves far var mekaniker ved jernbanen, og Ove lærte mye om motorer og teknikk av ham. En dag da Ove hadde gjort det spesielt godt på eksamen ble faren så ivrig etter å spre de gode nyhetene videre at han blir mister oppmerksomheten, blir truffet av et tog og drept.

En tid etter dette selvmordforsøket går Ove til garasjen for å prøve å ta livet av seg ved å la bilen gå på tomgang slik at han skal dø av kullosforgiftning. Nok en gang husker han episoder fra fortiden; denne gangen fra tiden da han som ung mann ble ansatt i det samme togselskapet som hadde vært farens arbeidsgiver. En dag kom det to menn fra kommunestyret hjem til Ove; han Ove kaller dem «The Whiteshirts» ankommer den unge Oves hjem, og erklærer at huset bør rives. Ove forsøker i stedet å reparere eiendommen. En natt tar nabohuset fyr, og Ove redder ut to personer. Men gnister fra brannen fører til at hans eget hjem brenner ned. «The Whiteshirts» sørger for at brannen hos Ove ikke blir slukket, fordi de uansett hadde planlagt å rive huset. Dermed er Ove hjemløs, og han søker ly for natten i et togsett på jobben. Når han våkner oppdager han en ung kvinne som heter Sonja. De begynner snart å gå på stevnemøter. Hun oppfordrer Ove til å ta mer utdannelse, og han studerer til å bli ingeniør. I det han har kommet så langt i sin gjenopplevelse av fortiden banker Parvaneh på garasjeporten, og Oves selvmordforsøk blir avbrutt. Parvaneh har kommet for å be om skyss til sykehuset, fordi ektemannen hennes har vært utsatt for en ulykke.

Ove tar seg deretter av Parvanehs og Patricks to døtre, Sepideh og Nasanin. Senere går Ove til togstasjonen for å kaste seg fremfor et tog i fart. Men da en mann på plattformen besvimer og faller ned på togskinnene, hopper Ove ned og redder ham.

Parvaneh ber Ove om å lære henne å kjøre bil, og han samtykker til slutt. Han tar også inn en hjemløs katt, som han tidligere hadde opplevd som et irritasjonsmoment. Han forteller Parvaneh om sitt tidligere vennskap med Rune, og hvordan de jobbet sammen for å etablere regler og orden, med Ove formann i nabolagets styre, og Rune som nestleder. Men de vokste fra hverandre med årene, mye på grunn av at Rune foretrakk Volvo og Ove likte Saab bedre.

Ove mener at Rune gjennomførte et «kupp» for å erstatte Ove som styreleder i grendelaget. Han begynner også å bli knyttet til sin nye katt. Han reparerer en sykkel som han har konfiskert fra en tenåring i nabolaget; sykkeleieren heter Adrian, og Ove tar sykkelen med tilbake til ham. Adrian arbeider i en kebab-kiosk sammen med tenåingen Mirsad.

Ove har begynt å komme bedre overens med naboene, men han havner i en krangel med to «Whiteshirts» som forsøker å tvinge Rune inn på et sykehjem. Etterpå står Ove klar til å begå selvmord ved hjelp av en hagle, da han blir avbrutt av at Adrian og Mirsad ringer på døren hans.

Adrian sier at Mirsad har blitt kastet ut hjemmefra etter å ha fortalt familien sin at han er homofil, og derfor trenger et sted å bo. Ove inviterer motvillig Mirsad inn. Senere forteller Ove til Parvaneh hvordan Sonja, da hun var gravid, ønsket å reise på ferie før babyen kom. Hun og Ove reiste med buss til Spania, men på hjemreisen krasjet bussen. Sonja mistet babyen og ble bundet til rullestol, noe som gjorde at hun ikke kunne arbeide som lærer. Da myndighetene ignorerte Oves bønner om å bygge en rullestolrampe ved skolen, gikk Ove til skolen om natten og installerte en rampe.

En dag kollapser Ove og havner på sykehus. Han oppgir Parvaneh som sin nærmeste pårørende. Senere føder Parvaneh en gutt. Ove gir gaver til Parvanehs døtre, som omtaler ham som bestefar. Flere måneder senere våkner Parvaneh en morgen, etter en vinterstorm. Når hun ser ut av vinduet legger hun merke til at Oves innkjørsel ikke er ryddet – og at Ove ikke er oppe til vanlig tid. Parvaneh og Patrick løper over til Oves hus, hvor de oppdager at Ove har dødd i søvne.

 Medvirkende 
 Rolf Lassgård som Ove
 Bahar Pars – Parvaneh
 Tobias Almborg – Patrick (Lufsen), Parvanehs mann
 Klas Wiljergård – Jimmy
 Chatarina Larsson – Anita
 Börje Lundberg – Rune
 Stefan Gödicke – Oves far
 Johan Widerberg – hvitskjorten
 Zozan Akgün – Nasanin, Parvanehs datter
 Nelly Jamarani – Sepideh, Parvanehs datter
 Tobias Almborg – Patrik
 Viktor Baagøe – Ove 7 år
 Filip Berg – Ove som ung
 Anna-Lena Bergelin – journalisten Lena
 Lasse Carlsson – Oves kollega
 Simon Edenroth – Adrian
 Ida Engvoll – Sonja
 Karin de Frumerie – Oves lege

 Referanser 

 Eksterne lenker 


Kategori:Filmer basert på bøker
Kategori:Svenskspråklige filmer
Kategori:Filmer fra 2015
Kategori:Guldbaggens publikumspris